Arthur Arntzen

Arthur Andreas Berg Arntzen (1937–2025) var en norsk komiker, forfatter, dramaturg, skuespiller, journalist og musiker. 

Arthur Arntzen var kjent for revy- og TV-figuren «Oluf i Raillkattlia» gjennom 50 år. Han ble særlig kjent for å gjøre nordnorsk humor og dialekt landskjent gjennom sin populære bokserie om Oluf-karakteren og persongalleriet i Raillkattlia, samt humoropptredener i NRK. 

Arntzen var bosatt i Tromsdalen i Tromsø. 

 Bakgrunn og oppvekst 
Foreldrene Petter Berg Arntzen og Olga f. Moshaug kom fra Lavangen, men dro til Tromsø før fødselen. De livnærte seg av dagarbeid og vaskejobber og flyttet mye rundt Tromsøya. I selvbiografien Småkarer under frostmåne, som han skrev sammen med Arvid Hanssen, forteller Arntzen om en oppvekst i materiell fattigdom, men likevel preget av humor og varme som ga ham mange lyse minner. I ungdomslaget Freidig i Tromsdalen, der familien da bodde, opptrådte han med innslag om figuren Oluf. Han hentet noe av inspirasjonen fra to sesonger som dreng på gården Bakkeringen i Balsfjord, og fra mange kvelder på Nattkafeen i Tromsø der han satt og lyttet til samtalene rundt seg.

 Rollefiguren «Oluf» 
I 1967 utga Arthur Arntzen den første boka med sin komiske skikkelse «Oluf Rallkattli» eller «Oluf i Raillkattlia», en frittalende småbruker fra Tromsdalen som kommenterer fenomener i samtida. Arntzen opptrådte siden selv i rollen som Oluf, karakteristisk iført «oluf-lue», svart loslue med øreklaffene ut, i revyer og en lang rekke innslag i NRKs radio- og fjernsynssendinger på 1970- og 80-tallet. Det ble også utgitt flere lyd- og videoinnspillinger med rollefiguren. Boksalget i serien om Oluf har kommet opp i over . 

I 1989 ble Oluf-bøkene omarbeidet til et skuespill for Hålogaland teater. Dette ble teaterets største suksessforestilling noensinne, og TV-versjonen ble også en tilsvarende suksess. Også Arntzens siste skuespill, Den fordømte nordlendingen, omhandlet nordnorsk humor.  

Arntzens revyfigur Oluf ble fra 1981 spilt i tospann med skuespiller Asle Myrvoll (1942–2017) i rollen som den mindre begavede, voksne sønnen Lars. Håkon Karlsen (1922–2007) og Tore Skoglund (1947–2024) var også ofte med som Olufs samtalepartnere.

 Karriere 
 1960–1964: journalist i avisa Tromsø
 1964–1968: journalist ved Tromsø-kontoret til avisa Lofotposten
 1968–1989: journalist ved Tromsø-kontoret til avisa Dagbladet
 1989–: ansatt ved Universitetet i Tromsø
I 1994 utnevnte Ole Danbolt Mjøs, daværende rektor ved Universitetet i Tromsø, Arntzen til en honorær universitetsstilling for å jobbe med blant annet kultur og humor. Dette ble av noen spøkefullt omtalt som «flirologi» eller «artigamanuensis»

Arntzen skrev en rekke bøker, om blant annet nordnorsk fortellertradisjon, humor, kunst, lyrikk og fotball.

 Heder, utmerkelser og priser 
I 1997 ble en byste av Arntzen sammen med rollefiguren Oluf avduket utenfor Kulturhuset i Tromsø. Monumentet var utført av kunstneren Nils Aas og finansiert av Norprofil, en kulturforening for utflyttede nordlendinger. 

I 2017 ble Elvestrandvegen i nærheten av Ishavskatedralen i Tromsdalen omdøpt til Arthur Arntzens veg. Et enstemming kommunestyre gikk inn for se bort fra praksisen med ikke å oppkalle gater etter personer som fremdeles var i live.

 Utmerkelser 
 60px Ridder av 1. klasse av St. Olavs Orden (2000)
 60px Petter Dass-medaljen for «saftig nordnorsk humor» (1992)
 TUILs hederstegn for lang og tro tjeneste (1990)

 Priser 
 1966: TUILs statuett som årets beste spiller
 1968: TILs «Fair play»-pris
 1970: Æresruss i Tromsø
 1987: Troms fylkeskommunes kulturpris
 1989: Trivselsprisen fra Bladet Tromsø
 1989: «80-årenes nordlending» (kåret av Nordlys’ lesere)
 1989: «Årets tromsøværing» (kåret av Bladet Tromsøs lesere)
 1989: Nynorsk litteraturpris' hederpris 
 1989: Tromsø kommunes kulturpris
 1990: Kulturpris fra Mackølets Venner for fremme av nordnorsk humor
 1990: «Årets Nordprofil» fra nordnorske lag i Oslo
 1990: Noregs Mållags hederspris for bruk av dialekt i skrift og tale
 1990: «Norges humørspreder nr. 1» (kåret av Allers’ lesere)
 1990: Stomperud-statuetten fra Norsk Ukeblad for å ha spredd glede
 1990: Nominert til Amandaprisen for TV-produksjonen Oluf
 1991: Æresmedlem i Lundeklubben
 1991: Spellemannprisen i klassen underholdning for albumet Latterkula
 1992: «Da Capo-heder» fra NRK for fremragende underholdning
 1992: «Solprisen» som landets fremste humørspreder fra Rjukan
 1992: «Sølvreinen» fra Tromsø kommune, for innsats for byen
 1992: «Gullnøkkel» fra Tromsø kulturhus – gratis adgang på livstid
 1994: Æresambassadør for Bodø
 1994: Utnevnt til «Æresfaun» av Festspillene i Nord-Norge
 1994: «Norges mest populære person» (kåret av MMI og Dagbladet)
 1996: Solidaritetsprisen fra Funksjonshemmedes Fellesorganisasjon (FFO)
 1996: Ærespris fra Norsk revyfestival
 1997: Folkehelseprisen fra Nasjonalforeningen for folkehelsen
 1997: Draugen-prisen fra Lofoten, for fremme av nordnorsk kystkultur
 1997: «Dagbladgutten» for fremragende journalistikk fra Dagbladet
 1998: «Æresrallar» av malmbyen Narvik
 1999: «Århundredets humorist» (kåret av Nitimen)
 1999: Æresborger av Vågan kommune for arbeidet med statuen «Fiskerkona»
 1999: Leonardstatuetten
 1999: «Tromsø Kulturhus heder» for 40 år i kulturens tjeneste
 2001: «Tidenes type» for figuren Oluf under Komiprisen (kåret av NRK og VGs lesere)
 2002: Æresmedlem i Samlaget
 2005: Alf Prøysens ærespris
 2012: «Årets tromsdaling»
 2005: Jack Berntsens kulturpris
 2015: Agenda Nord-Norges Ærespris
I tillegg har han mottatt en rekke sølv/gull/diamant/platina-plater for salg av LP, kassett og CD.

 Bibliografi 
 Som forfatter 
 1967: Han Oluf, illustrert av Dagfinn Bakke
 1967: Ho Emma, illustrert av Dagfinn Bakke
 1970: Han Lars, illustrert av Dagfinn Bakke – ny utgave i 1987
 1972: Rallkattlia, illustrert av Dagfinn Bakke – gjenutgitt i 1973 og ny utgave i 1988
 1973: Rallkattlia, illustrert av Dagfinn Bakke
 1974: Oluf R, illustrert av Dagfinn Bakke – ny utgave i 1988
 1976: Dutte, med forord av Bjørge Lillelien
 1976: Super-Oluf, illustrert av Dagfinn Bakke – ny utgave i 1988
 1980: Rapport fra Rallkattlia, illustrert av Dagfinn Bakke – ny utgave i 1989
 1986: Æ lyg ikkje, illustrert av Dagfinn Bakke – ny utgve i 1994
 1987: Oluf og Emma, illustrert av Dagfinn Bakke
 1987: Han Lars, illustrert av Dagfinn Bakke
 1987: Nye Oluf, illustrert av Dagfinn Bakke
 1988: Rallkattlia, illustrert av Dagfinn Bakke
 1988: Oluf R, illustrert av Dagfinn Bakke
 1988: Super-Oluf, illustrert av Dagfinn Bakke
 1989: Den siste Oluf, illustrert av Dagfinn Bakke
 1989: Æ sei ikkje meir, illustrert av Dagfinn Bakke
 1989: Rapport fra Rallkattlia, illustrert av Dagfinn Bakke
 1990: Oluf samla, illustrert av Dagfinn Bakke
 1990: Småkarer under frostmåne (selvbiografi) – sammen med Arvid Hansen, illustrert av Dagfinn Bakke, ny utgave i 2000
 1992: Det svær æ på – illustrert av Dagfinn Bakke
 1994: Æ lyg ikkje – illustrert av Dagfinn Bakke
 1994: Æ gjer meg ikkje – illustrert av Dagfinn Bakke
 1996: Den fordømte nordlendingen – teatermanus
 1996: Dokker kan flire – med forord av Nils Magne Knutsen, illustrert av Dagfinn Bakke
 1997: Oluf for evig – utvalg ved Arvid Hanssen, illustrert av Dagfinn Bakke
 1998: Den fordømte nordlending : et historisk tellbakeblikk – illustrert av Dagfinn Bakke
 1999: Absolutt Arntzen – utvalg og forord ved Morten Harry Olsen, illustrert av Dagfinn Bakke
 2000: Småkarer under frostmåne (selvbiografi) – sammen med Arvid Hansen, illustrert av Dagfinn Bakke
 2003: Det latterlige alvor – illustrert av Dagfinn Bakke
 2005: Oluf i sitt ess – med forord av Kjell Snerte, illustrert av Dagfinn Bakke
 2009: Vi sto han av! : Oluf i utval – illustrert av Dagfinn Bakke

 Bidrar på 
 1993: Tor Jonssons beste – av Tor Jonsson, utvalg og forord ved Arthur Arntzen, ny utgave i 1999
 1994: Og langsomt kom lyset – av Kaare Espolin Johnson og Arthur Arntzen, illustrert av Arntzen
 1999: Å, eg veit meg eit land – Finn Stenstad og Arthur Arntzen (red.), med Ola Røe
 1999: Tor Jonssons beste – av Tor Jonsson, utvalg og forord ved Arthur Arntzen
 1999: Sin neste som seg selv : Ole D. Mjøs 60 år 8. mars 1999 – Øyvind Norderval, Jens-Ivar Nergård, Arthur Arntzen (red.), med og om Ole D. Mjøs
 2005: Minner i stein av Jonny Hansen med Jan Åke Andersen (fotored.), forord av Arthur Arntzen
 2007: Eventyr, tårer og latter : historia om Arthur Arntzen – av Kjell Snerte med Arthur Arntzen

 Diskografi 
 1970: Ja, du Oluf
 1973: Han Oluf – med Håkon Karlsen
 1973: Han Oluf i selskap med ho Emma, han Lars og Håkon Karlsen – utgitt på nytt i 1992
 1977: Erindringer 1 – utgitt på nytt i 1992
 1980: Han Oluf igjæn – utgitt på nytt i 1992
 ca 1981: Oluf og 10 top-hits – reklamekassett for Vesta-Hygea
 ca 1981: Oluf på ny
 ca 1981: Olufs Dagbladkassett
 ca 1981: Olufs sommerDagblad
 1981: Mølje og sodd
 1984: Oluf's kattastrofe
 1988: Olufs jubileumsfarse
 1991: Latterkula
 1991: På kryss og tvers med Oluf og Lars
 1995: Livet med Oluf (samleplate)

 Medvirker på 
 1991: «No Må Du Skjærpe Dæ Gutt!» av Bjørn Jens
 2005: Latterboksen!, med Harald Heide Steen jr. og Rolv Wesenlund

 Filmografi 
 1990: Oluf, TV-spesial (NRK)
 1993: Oluf
 1997: Den fordømte nordlendingen, teaterstykke skrevet av Arntzen, med Arntzen, Kristian Figenschow, Finn-Arve Sørbøe og John Sigurd Kristensen – vist på NRK og utgitt på VHS og DVD
 1999: 40 år med Oluf, med Tore Skoglund m.fl.
 2006: Oluf i eget bokbad, bokbad med Tore Skoglund – DVD, hefte med tekstene Arntzen/Oluf leser og CD (lydbok) følger med
 2007: 50 år med Oluf, med Tore Skoglund m.fl. – DVD

 Medvirker på 
 1975: Tut og kjør – i rollen som Oluf
 1990: Kaffen er servert (NRK), medvirker i én episode
 1998: Først & sist (NRK), medvirker i én episode
 1998: Mekti va ordan… (NRK), dokumentarprogram om Arvid Hanssen
 2008: Ansikt til ansikt (NRK), medvirker i én episode

 Referanser 

 Litteratur 
Bøker om Arntzen
 1990: Småkarer under frostmåne av Arthur Arntzen og Arvid Hanssen, illustrasjoner av Dagfinn Bakke, Cappelen ISBN 8202129796
 1996: Den Fordømte nordlendingen : en historisk betraktning av Arthur Arntzen av Jens Harald Eilertsen (red.) – teaterprogram
 1997: Han Arthur av Ivan Kristoffersen, illustrasjoner av Kaare Espolin Johnson, Samlaget ISBN 8252149987
 2000: Småkarer under frostmåne av Arthur Arntzen og Arvid Hanssen, illustrasjoner av Dagfinn Bakke, Cappelen ISBN 8202201284

 Eksterne lenker 





  Bilder av Arthur Arntzen

Kategori:Norske humorister
Kategori:Norske forfattere av erindringsbøker
Kategori:Journalister i Dagbladet
Kategori:Norske musikere
Kategori:Norske komikere
Kategori:Norske dramaturger
Kategori:Riddere av 1. klasse av St. Olavs Orden
Kategori:Vinnere av Spellemannprisen
Kategori:Personer fra Tromsø kommune
Kategori:Fotballspillere for Tromsdalen UIL